Rada rodičov pri Základnej umeleckej škole Levice

Zápisnica z online plenárneho zasadnutia Rady rodičov

Prítomní: zasadnutie sa konalo v online priestore cez formulár, ktorý vyplnilo 77 rodičov

Program:

1. Voľba predsedníctva Rady rodičov
2. Schválenie výšky rodičovského príspevku na školský rok 2021/2022
3. Rôzne
4. Vyhodnotenie, záver

Opis programu:

K bodu 1:

Vzhľadom k pandemickej situácii sa zasadnutie Rady rodičov pri ZUŠ Levice konalo v online priestore. Voľby predsedníctva do Rady rodičov sa konali prostredníctvom online formulára, v ktorom sa vyjadrilo 77 členov – rodičov z ktorých 98,7% súhlasilo s tým, aby ako členovia predstavenstva naďalej pôsobili:

**Predseda: Ing. Marcela Grobařová** – predseda združenia a štatutárny zástupca

Členovia: Ing. Katarína Boledovičová, Mgr. Katarína Krchová, MUDr. Marek Földesi, Mgr. Eva Pankuličová - zapisovateľka.

Revízna komisia: Mgr. Eva Kováčová, Andrea Čimborová, Ing. Pavol Pľuta.

K bodu2:

Výška rodičovského príspevku bola navrhovaná v nezmenenej výške 20 € pre 1 dieťa z rodiny, 25€ pre viac detí z rodiny. 97,4% z respondentov vyjadrilo súhlas s navrhovanou výškou, 1 respondent navrhol zmenu a 1 respondent si vyžiadal informácie o použití príspevkov, čo mu následne bolo zodpovedané. Predsedníčka Rady rodičov všetkých členom ozrejmila, ako boli použité prostriedky z Rady rodičov za rok 2020/2021. Výška členského príspevku bola prijatá v navrhovanej výške.

K bodu 3:

Rodičia a členovia Rady rodičov sa mali možnosť vyjadriť a poskytnúť návrhy na zlepšenie činnosti rady rodičov.

Občianske združenie prijalo uznesenia.

UZNESENIE:

K bodu č. 1: Nové predsedníctvo bude pracovať schválenom zložení ďalší rok:

**Ing. Marcela Grobařová – predseda združenia a štatutárny zástupca**,

Členovia predsedníctva: Ing. Katarína Boledovičová, Mgr. Katarína Krchová, MUDr. Marek Földesi, Mgr. Eva Pankuličová– zapisovateľka.

Revízna komisia: Mgr. Eva Kováčová, Andrea Čimborová, Ing. Pavol Pľuta.

K bodu č.2: Výška rodičovského príspevku zostáva na šk. rok 2021/2022 nezmenená, bude 20€ pre jedného žiaka z rodiny, 25€ pre dvoch a viac žiakov z rodiny.

K bodu 3: Na záver sa vyhodnotila anketa z formulára, ktorého výsledky je možné vidieť v prílohe a ukončilo sa zasadnutie Rady rodičov.

V Leviciach dňa 27.9.2021

Zapísala: Mgr. Eva Pankuličová .............................................

Zápisnicu overila: Mgr. Hana Miškovová ..............................................